Lav et referat af nedenstående tekst:

Tekst:
En 43-årig mand er sigtet for at voldtage en 25-årig kvinde, mens hun var stærkt bedøvet af medicin i sit hjem i Jerslev nær Brønderslev i Nordjylland. Voldtægten skulle være sket i april, hvor manden også ifølge sigtelsen begik indbrud hos den kvindelige genbo og truede en tredje person. - Han er sigtet for at udnytte, at hun ligger bedøvet, og på den måde have samleje med hende, siger senioranklager Peter Rask ved Nordjyllands Politi til Ritzau. - Hun tager noget medicin, som har en temmelig sløvende effekt, og så vågner hun op ved, at han har samleje med hende, fortæller anklageren. Den 43-årige er også sigtet for indbrud hos kvinden og for at have truet en person, som kom på besøg og hjalp kvinden i en anden forbindelse. Personen blev angiveligt truet med, at den 43-årige "ville smadre ham". Den 43-årige har nægtet at udtale sig til politiet. Nordjyllands Politi kræver den 43-årige varetægtsfængslet ved et grundlovsforhør ved Retten i Hjørring fredag.

Referat:
Politiet kræver en 43-årig mand varetægtsfængslet for voldtægt af en bedøvet kvinde, tyveri og trusler.